title: Εκτελεστικός κανονισμός (ΕΕ) 2015/2094 της Επιτροπής, της 19ης Νοεμβρίου 2015, για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2015

text:
               20.11.2015

               EL

               Επίσημη Εφημερίδα της Ευρωπαϊκής Ένωσης

               L 303/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2094 ΤΗΣ ΕΠΙΤΡΟΠΉΣ
   της 19ης Νοεμβρίου 2015
   για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
   Έπειτα από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:

               (1)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2), οι μη δεσμευθείσες πιστώσεις που έχουν σχέση με τις ενέργειες που καθορίζονται στο άρθρο 4 παράγραφος 1 του κανονισμού (ΕΕ) αριθ. 1306/2013 είναι δυνατόν να μεταφερθούν στο επόμενο οικονομικό έτος. Η μεταφορά αυτή δεν υπερβαίνει, εντός του ορίου του 2 % επί των αρχικών πιστώσεων, το ποσό της αναπροσαρμογής των άμεσων ενισχύσεων στις οποίες αναφέρεται το άρθρο 8 του κανονισμού (ΕΕ) αριθ. 1307/2013 του Συμβουλίου (3), που ίσχυσε κατά το προηγούμενο οικονομικό έτος. Αυτό μπορεί να οδηγήσει σε πρόσθετη πληρωμή προς τους τελικούς αποδέκτες που έχουν υποστεί την αναπροσαρμογή αυτή.

               (2)

               Σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, κατά παρέκκλιση από το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, τα κράτη μέλη επιστρέφουν τις πιστώσεις που αναφέρονται στο άρθρο 169 παράγραφος 3 του κανονισμού (ΕΕ, Ευρατόμ), αριθ. 966/2012 στους τελικούς δικαιούχους που υπόκεινται, κατά το οικονομικό έτος στο οποίο μεταφέρονται οι πιστώσεις, στο ποσοστό αναπροσαρμογής. Η επιστροφή εφαρμόζεται μόνο στους τελικούς δικαιούχους στα κράτη μέλη όπου εφαρμόστηκε δημοσιονομική πειθαρχία (4) κατά το προηγούμενο οικονομικό έτος.

               (3)

               Κατά τον καθορισμό του ποσού της μεταφοράς που πρέπει να επιστραφεί, σύμφωνα με το άρθρο 26 παράγραφος 7 του κανονισμού (ΕΕ) αριθ. 1306/2013, πρέπει να λαμβάνονται υπόψη τα ποσά από το αποθεματικό για κρίσεις στον γεωργικό τομέα που αναφέρεται στο άρθρο 25 του εν λόγω κανονισμού, που δεν έχουν διατεθεί για μέτρα διαχείρισης κρίσεων έως το τέλος του οικονομικού έτους.

               (4)

               Σύμφωνα με το άρθρο 1 παράγραφος 1 του εκτελεστικού κανονισμού της Επιτροπής (ΕΕ) αριθ. 1227/2014 (5), η δημοσιονομική πειθαρχία ισχύει για τις άμεσες ενισχύσεις για το ημερολογιακό έτος 2014 για τη συγκρότηση του αποθεματικού για κρίσεις ύψους 433 εκατ. ευρώ. Το αποθεματικό κρίσης δεν διατέθηκε κατά το οικονομικό έτος 2015.

               (5)

               Με βάση τις δηλώσεις δαπανών των κρατών μελών για την περίοδο από 16 Οκτωβρίου 2014 έως 15 Οκτωβρίου 2015, η μείωση της δημοσιονομικής πειθαρχίας που εφαρμόζεται πραγματικά από τα κράτη μέλη για το οικονομικό έτος 2015 ανέρχεται σε 409,8 εκατ. ευρώ.

               (6)

               Συνεπώς, οι μη χρησιμοποιηθείσες πιστώσεις που αντιστοιχούν στο ποσό της δημοσιονομικής πειθαρχίας που εφαρμόζεται στο οικονομικό έτος 2015, ύψους 409,8 εκατ. ευρώ, ποσό το οποίο παραμένει εντός του ορίου του 2 % επί των αρχικών πιστώσεων είναι δυνατόν να μεταφερθούν στο οικονομικό έτος 2016 μετά από απόφαση της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ, Ευρατόμ) αριθ. 966/2012.

               (7)

               Με σκοπό να εξασφαλιστεί ότι η επιστροφή των εν λόγω πιστώσεων προς τους τελικούς δικαιούχους εξακολουθεί να είναι ανάλογη προς το ποσό της αναπροσαρμογής της δημοσιονομικής πειθαρχίας, ενδείκνυται να καθορίσει η Επιτροπή τα ποσά που διατίθενται στα κράτη μέλη για την επιστροφή.

               (8)

               Για να μην υποχρεωθούν τα κράτη μέλη να καταβάλουν πρόσθετη πληρωμή για την εν λόγω επιστροφή, ο παρών κανονισμός πρέπει να εφαρμόζεται από την 1η Δεκεμβρίου 2015. Κατά συνέπεια, τα ποσά που καθορίζονται στον παρόντα κανονισμό είναι οριστικά και εφαρμόζονται με την επιφύλαξη της επιβολής μειώσεων, σύμφωνα με το άρθρο 41 παράγραφος 1 του κανονισμού (ΕΕ) αριθ. 1306/2013, τυχόν άλλων διορθώσεων που λαμβάνονται υπόψη στην απόφαση για τις μηνιαίες πληρωμές σχετικά με τις δαπάνες που πραγματοποιήθηκαν από τους οργανισμούς πληρωμών των κρατών μελών τον Οκτώβριο 2015, σύμφωνα με το άρθρο 18 παράγραφος 3 του κανονισμού (ΕΕ) αριθ. 1306/2013, και όλων των μειωμένων και των συμπληρωματικών πληρωμών που γίνονται σύμφωνα με το άρθρο 18 παράγραφος 4 του εν λόγω κανονισμού ή των αποφάσεων που θα ληφθούν στο πλαίσιο της διαδικασίας εκκαθάρισης των λογαριασμών.

               (9)

               Σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012, οι μη δεσμευθείσες πιστώσεις είναι δυνατόν να μεταφερθούν στο επόμενο οικονομικό έτος, και μόνο σε αυτό. Ως εκ τούτου, είναι σκόπιμο για την Επιτροπή να καθορίζει τις ημερομηνίες επιλεξιμότητας για τις δαπάνες των κρατών μελών σε σχέση με την επιστροφή σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, λαμβάνοντας υπόψη το γεωργικό οικονομικό έτος, όπως ορίζεται στο άρθρο 39 του εν λόγω κανονισμού.

               (10)

               Προκειμένου να ληφθεί υπόψη το μικρό χρονικό διάστημα μεταξύ της κοινοποίησης της εκτέλεσης των πιστώσεων του ΕΓΤΕ 2015 στο πλαίσιο της επιμερισμένης διαχείρισης για την περίοδο από τις 16 Οκτωβρίου 2014 έως τις 15 Οκτωβρίου 2015 από τα κράτη μέλη και την ανάγκη να εφαρμοσθεί ο παρών κανονισμός από την 1η Δεκεμβρίου 2015, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσά των πιστώσεων που θα μεταφερθούν από το οικονομικό έτος 2015 σύμφωνα με το άρθρο 169 παράγραφος 3 του κανονισμού (ΕΕ, Ευρατόμ) αριθ. 966/2012 και τα οποία, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, διατίθενται στα κράτη μέλη για την επιστροφή στους τελικούς δικαιούχους που υπόκεινται, κατά το οικονομικό έτος 2016, στο ποσοστό αναπροσαρμογής, καθορίζονται στο παράρτημα του παρόντος κανονισμού.
   Τα ποσά που θα μεταφερθούν υπόκεινται στην απόφαση μεταφοράς της Επιτροπής σύμφωνα με το άρθρο 169 παράγραφος 3 πέμπτο εδάφιο του κανονισμού (ΕΕ, Ευρατόμ) αριθ. 966/2012.
   Άρθρο 2
   Οι δαπάνες των κρατών μελών σε σχέση με την επιστροφή των πιστώσεων που μεταφέρθηκαν είναι επιλέξιμες για ενωσιακή χρηματοδότηση μόνον εάν τα αντίστοιχα ποσά έχουν καταβληθεί στους δικαιούχους πριν από τις 16 Οκτωβρίου 2016.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Νοεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 347.

      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (4)  Η δημοσιονομική πειθαρχία δεν εφαρμόζεται για το οικονομικό έτος 2015 στη Βουλγαρία, στην Κροατία και στη Ρουμανία σύμφωνα με το άρθρο 8 παράγραφος 2 του κανονισμού (ΕΕ) αριθ. 1307/2013.

      (5)  Εκτελεστικός κανονισμός (ΕΕ) αριθ. 1227/2014 της Επιτροπής, της 17ης Νοεμβρίου 2014, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου όσον αφορά το ημερολογιακό έτος 2014 και για την κατάργηση του εκτελεστικού κανονισμού (ΕΕ) αριθ. 879/2014 της Επιτροπής (ΕΕ L 331 της 18.11.2014, σ. 6).

      ΠΑΡΑΡΤΗΜΑ

         Ποσά διαθέσιμα για την επιστροφή των πιστώσεων που μεταφέρθηκαν

                  (ποσά σε ευρώ)

                  Βέλγιο

                  6 288 982

                  Τσεχική Δημοκρατία

                  10 759 194

                  Δανία

                  10 873 619

                  Γερμανία

                  58 750 752

                  Εσθονία

                  1 169 016

                  Ιρλανδία

                  12 903 416

                  Ελλάδα

                  16 705 610

                  Ισπανία

                  53 390 829

                  Γαλλία

                  88 569 550

                  Ιταλία

                  31 012 148

                  Κύπρος

                  358 950

                  Λετονία

                  1 312 744

                  Λιθουανία

                  3 277 932

                  Λουξεμβούργο

                  383 255

                  Ουγγαρία

                  13 724 881

                  Μάλτα

                  34 561

                  Κάτω Χώρες

                  9 323 434

                  Αυστρία

                  6 729 968

                  Πολωνία

                  22 604 718

                  Πορτογαλία

                  6 448 884

                  Σλοβενία

                  876 855

                  Σλοβακία

                  5 282 221

                  Φινλανδία

                  5 438 416

                  Σουηδία

                  7 499 878

                  Ηνωμένο Βασίλειο

                  36 083 758


title: Εκτελεστικός κανονισμός (ΕΕ) 2016/279 της Επιτροπής, της 26ης Φεβρουαρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               27.2.2016

               EL

               Επίσημη Εφημερίδα της Ευρωπαϊκής Ένωσης

               L 52/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/279 ΤΗΣ ΕΠΙΤΡΟΠΉΣ
   της 26ης Φεβρουαρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  236,2

                  MA

                  83,8

                  SN

                  149,8

                  TN

                  116,3

                  TR

                  109,4

                  ZZ

                  139,1

                  0707 00 05

                  JO

                  206,0

                  MA

                  83,5

                  TR

                  171,2

                  ZZ

                  153,6

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  42,6

                  TR

                  105,5

                  ZZ

                  74,1

                  0805 10 20

                  EG

                  47,0

                  IL

                  78,2

                  MA

                  56,1

                  TN

                  56,9

                  TR

                  63,4

                  ZZ

                  60,3

                  0805 20 10

                  IL

                  112,1

                  MA

                  84,8

                  TR

                  84,6

                  ZZ

                  93,8

                  0805 20 30, 0805 20 50, 0805 20 70, 0805 20 90

                  IL

                  136,2

                  JM

                  161,2

                  MA

                  110,7

                  TR

                  68,2

                  US

                  146,9

                  ZZ

                  124,6

                  0805 50 10

                  EG

                  90,7

                  MA

                  85,9

                  TR

                  96,6

                  ZZ

                  91,1

                  0808 10 80

                  CL

                  93,2

                  US

                  128,0

                  ZZ

                  110,6

                  0808 30 90

                  CL

                  132,6

                  CN

                  90,6

                  TR

                  156,1

                  ZA

                  102,7

                  ZZ

                  120,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/9 της Επιτροπής, της 5 Ιανουαρίου 2016, για την από κοινού υποβολή δεδομένων και την κοινοχρησία δεδομένων σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (Κείμενο που παρουσιάζει ενδιαφέρον για τον ΕΟΧ)

text:
               6.1.2016

               EL

               Επίσημη Εφημερίδα της Ευρωπαϊκής Ένωσης

               L 3/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/9 ΤΗΣ ΕΠΙΤΡΟΠΉΣ
   της 5 Ιανουαρίου 2016
   για την από κοινού υποβολή δεδομένων και την κοινοχρησία δεδομένων σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 132,
   Εκτιμώντας τα ακόλουθα:

               (1)

               Για τους σκοπούς της καταχώρισης των ουσιών, οι τίτλοι II και III του κανονισμού (ΕΚ) αριθ. 1907/2006 περιλαμβάνουν διατάξεις που απαιτούν από τους παρασκευαστές και τους εισαγωγείς την κοινοχρησία δεδομένων και την από κοινού υποβολή πληροφοριών στον Οργανισμό.

               (2)

               Η πείρα που απέκτησαν οι αρχές από τις προθεσμίες καταχώρισης του 2010 και του 2013 οι οποίες προβλέπονται στο άρθρο 23 του κανονισμού (ΕΚ) αριθ. 1907/2006 για τις σταδιακά εισαγόμενες ουσίες, μαζί με τις πληροφορίες που ελήφθησαν από τα ενδιαφερόμενα μέρη, απευθείας και μέσω του εργαστηρίου καταχώρισης στον REACH που πραγματοποιήθηκε στις Βρυξέλλες στις 10-11 Δεκεμβρίου 2013, δείχνουν ότι οι διατάξεις του κανονισμού (ΕΚ) αριθ. 1907/2006 για την κοινοχρησία δεδομένων και την από κοινού υποβολή δεν έχουν αξιοποιηθεί στο πλήρες δυναμικό τους, καθότι η εφαρμογή τους υπολείπεται των προσδοκιών. Αυτό υπήρξε ιδιαίτερα επιζήμιο για τις μικρές και μεσαίες επιχειρήσεις.

               (3)

               Για να λειτουργεί αποτελεσματικά το σύστημα κοινοχρησίας δεδομένων που ιδρύθηκε με τον κανονισμό (ΕΚ) αριθ. 1907/2006, είναι αναγκαίο να προωθηθούν ορθές πρακτικές διαχείρισης και να διασφαλιστεί η αποτελεσματική λειτουργία των συμφωνιών που διέπουν την κοινοχρησία αυτών των δεδομένων. Θα πρέπει, συνεπώς, να θεσπιστούν κανόνες για την αποτελεσματική εφαρμογή του εν λόγω κανονισμού όσον αφορά την κοινοχρησία δεδομένων.

               (4)

               Τα έξοδα που σχετίζονται με την κοινοχρησία και την από κοινού υποβολή πληροφοριών σύμφωνα με το άρθρο 11 παράγραφος 1, το άρθρο 19 παράγραφος 1, το άρθρο 27 παράγραφος 3 και το άρθρο 30 παράγραφος 1 του κανονισμού (ΕΚ) αριθ. 1907/2006, θα πρέπει να καθορίζονται κατά τρόπο δίκαιο, διαφανή και αμερόληπτο.

               (5)

               Είναι αναγκαίο να διευκρινιστεί ότι, σύμφωνα με το άρθρο 27 παράγραφος 3 και το άρθρο 30 παράγραφος 1 του κανονισμού (ΕΚ) αριθ. 1907/2006, τα διοικητικά έξοδα και τα έξοδα που αφορούν τις απαιτήσεις υποβολής πληροφοριών θα πρέπει να επιμερίζονται μόνο όταν σχετίζονται με τις πληροφορίες τις οποίες ένα μέρος είναι υποχρεωμένο να υποβάλει προς καταχώριση δυνάμει του εν λόγω κανονισμού. Τα έξοδα που αφορούν τις απαιτήσεις υποβολής πληροφοριών περιλαμβάνουν όλα τα έξοδα που ήταν αναγκαία για τη διεξαγωγή υπάρχουσας μελέτης ή που είναι αναγκαία για τη διεξαγωγή νέας μελέτης, είτε πρόκειται για την προετοιμασία των αναγκαίων προδιαγραφών, την ανάθεση υπεργολαβίας σε εργαστήριο ή την παρακολούθηση των επιδόσεών του. Θα πρέπει επίσης να περιλαμβάνεται και το κόστος της εκπλήρωσης μιας υποχρέωσης υποβολής πληροφοριών του REACH η οποία δεν αφορά μελέτες βάσει δοκιμών.

               (6)

               Για να εξασφαλίζεται ότι η κοινοχρησία των δεδομένων αυτών πραγματοποιείται με τρόπο διαφανή και αποτελεσματικό, όλες οι συμφωνίες για την κοινοχρησία δεδομένων για τους σκοπούς του κανονισμού (ΕΚ) αριθ. 1907/2006 θα πρέπει να είναι διαρθρωμένες κατά τρόπον ώστε όλα τα σχετικά έξοδα να περιγράφονται σαφώς και να είναι ευπροσδιόριστα. Ωστόσο, σε περίπτωση που τα μέρη συμφωνιών κοινοχρησίας δεδομένων οι οποίες ήδη υπήρχαν κατά την ημερομηνία έναρξης ισχύος του παρόντος κανονισμού είναι ικανοποιημένα από τη λειτουργία αυτών των συμφωνιών, θα πρέπει να έχουν τη δυνατότητα να παραιτηθούν από την υποχρέωση ανάλυσης των εξόδων κατά στοιχείο, εφόσον συναινούν όλα τα μέρη.

               (7)

               Προκειμένου να εξακριβωθεί ότι το κόστος κοινοχρησίας δεδομένων είναι αιτιολογημένο και κατάλληλα κατανεμημένο μεταξύ των μερών μιας συμφωνίας κοινοχρησίας δεδομένων, τα εν λόγω μέρη θα πρέπει να τηρούν ετήσια αρχεία των εξόδων που πραγματοποίησαν και των αποζημιώσεων που έλαβαν. Σύμφωνα με το άρθρο 27 παράγραφος 3 και το άρθρο 30 παράγραφος 1 του κανονισμού (ΕΚ) αριθ. 1907/2006, τα μέρη υφιστάμενων συμφωνιών κοινοχρησίας δεδομένων θα πρέπει να καταβάλουν κάθε δυνατή προσπάθεια για την απόδειξη των εξόδων που πραγματοποιήθηκαν πριν από την έναρξη ισχύος του παρόντος κανονισμού.

               (8)

               Για να εξασφαλιστεί συνέπεια με το άρθρο 25 παράγραφος 3 του κανονισμού (ΕΚ) αριθ. 1907/2006 και για να διασφαλίζεται ότι υπάρχει τεκμηρίωση των εξόδων για κάθε μελέτη που μπορεί να αποτελέσει αντικείμενο συμφωνίας κοινοχρησίας δεδομένων, τα εν λόγω ετήσια αρχεία θα πρέπει να διατηρούνται διαθέσιμα επί 12 τουλάχιστον έτη από την υποβολή μελέτης στο πλαίσιο μιας καταχώρισης σύμφωνα με τον εν λόγω κανονισμό.

               (9)

               Οι συμφωνίες κοινοχρησίας δεδομένων θα πρέπει να περιλαμβάνουν ένα μοντέλο για τον επιμερισμό όλων των σχετικών εξόδων. Σε κάθε μοντέλο επιμερισμού των εξόδων θα πρέπει να προβλέπεται ένας μηχανισμός επιστροφής, ούτως ώστε να υπάρχουν περιθώρια για τυχόν προσαρμογή του ποσοστού των εξόδων που καταβάλλει κάθε καταχωρίζων, όταν άλλοι καταχωρίζοντες προσχωρούν στη συμφωνία σε μεταγενέστερο στάδιο.

               (10)

               Προκειμένου να διασφαλίζεται ότι τα μέρη δεν επωμίζονται καμία περιττή διοικητική επιβάρυνση για συμφωνίες κοινοχρησίας δεδομένων που ήδη υπάρχουν κατά την ημερομηνία έναρξης ισχύος του παρόντος κανονισμού, τα μέρη αυτά θα πρέπει να μπορούν να παραιτηθούν από την υποχρέωση συμπερίληψης μηχανισμού επιστροφής εάν συγκατατεθούν όλα τα μέρη της συμφωνίας. Στην περίπτωση τέτοιων συμφωνιών, οι δυνητικοί καταχωρίζοντες που επιθυμούν να συμμετάσχουν στην υπάρχουσα συμφωνία θα πρέπει να έχουν τη δυνατότητα να ζητούν τη συμπερίληψη μηχανισμού επιστροφής.

               (11)

               Προς το συμφέρον της ασφάλειας δικαίου, θα πρέπει να διευκρινιστεί ότι, σύμφωνα με το άρθρο 50 παράγραφος 4 του κανονισμού (ΕΚ) αριθ. 1907/2006, τα έξοδα που συνδέονται με μια απόφαση για την αξιολόγηση ουσίας μπορεί επίσης να εφαρμόζονται σε καταχωρίζοντες που έχουν ήδη παύσει τις δραστηριότητές τους σύμφωνα με την παράγραφο 2 ή 3 του άρθρου 50 του εν λόγω κανονισμού.

               (12)

               Η αρχή «μία ουσία, μία καταχώριση», η οποία στηρίζει την εφαρμογή των τίτλων II και III του κανονισμού (ΕΚ) αριθ. 1907/2006, θα πρέπει να ενισχυθεί, με έμφαση στον ρόλο του Οργανισμού στην εξασφάλιση ότι όλες οι κοινοποιήσεις πληροφοριών σχετικά με την ίδια ουσία αποτελούν τμήμα της ίδιας καταχώρισης δυνάμει του εν λόγω κανονισμού.

               (13)

               Όταν δεν απαιτούνται δοκιμές σε σπονδυλωτά ζώα για τους σκοπούς της καταχώρισης ενός μέρους βάσει του κανονισμού (ΕΚ) αριθ. 1907/2006, θα πρέπει να διευκρινίζεται ότι το εν λόγω μέρος δεν υποχρεούται σε κοινοχρησία των δεδομένων με άλλους καταχωρίζοντες την ίδια ουσία και μπορεί να επιλέξει να υποβάλει χωριστά τις πληροφορίες που αναφέρονται στο άρθρο 10 στοιχείο α), σύμφωνα με το άρθρο 11 παράγραφος 3 ή με το άρθρο 19 παράγραφος 2 του εν λόγω κανονισμού.

               (14)

               Προκειμένου να διασφαλίζεται η συνέπεια με την αρχή «μία ουσία, μία καταχώριση», ο Οργανισμός θα πρέπει να εξασφαλίζει ότι μια χωριστή υποβολή των πληροφοριών που αναφέρονται στο άρθρο 10 στοιχείο α), η οποία είναι δικαιολογημένη βάσει του άρθρου 11 παράγραφος 3 ή του άρθρου 19 παράγραφος 2 του κανονισμού (ΕΚ) αριθ. 1907/2006, εξακολουθεί να αποτελεί μέρος της υφιστάμενης καταχώρισης για τη συγκεκριμένη ουσία.

               (15)

               Για την προώθηση της ανάπτυξης και χρήσης εναλλακτικών μεθόδων για την εκτίμηση επικινδυνότητας των ουσιών και για την ελαχιστοποίηση των δοκιμών σε ζώα, ο παρών κανονισμός ενθαρρύνει την κοινοχρησία των σχετικών μελετών (μελετών σε ζώα και άλλων μελετών) οι οποίες έχουν διεξαχθεί για μια ουσία που έχει ανάλογη δομή με την υπό καταχώριση ουσία [ομαδοποίηση ή σύγκριση (read-across)].

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 133 του κανονισμού (ΕΚ) αριθ. 1907/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός ορίζει τα ειδικά καθήκοντα και τις υποχρεώσεις των συμβαλλόμενων μερών σε συμφωνίες στις οποίες απαιτείται κοινοχρησία των πληροφοριών και επιμερισμός των συναφών εξόδων βάσει του κανονισμού (ΕΚ) αριθ. 1907/2006.
   Άρθρο 2
   Διαφάνεια
   1.   Όταν πολλοί καταχωρίζοντες την ίδια ουσία ή συμμετέχοντες σε φόρουμ Ανταλλαγής Πληροφοριών για τις Ουσίες (ΦΑΠΟ) υποχρεούνται σε κοινοχρησία των πληροφοριών σύμφωνα με τις υποχρεώσεις που υπέχουν δυνάμει του κανονισμού (ΕΚ) αριθ. 1907/2006, καταβάλλουν κάθε προσπάθεια για να καταλήξουν σε συμφωνία σχετικά με την κοινοχρησία των πληροφοριών. Η εν λόγω συμφωνία κοινοχρησίας δεδομένων, η οποία αφορά μόνο πρόσωπα ή οντότητες που υπόκεινται στον εν λόγω κανονισμό, είναι σαφής και κατανοητή για όλα τα μέρη και περιλαμβάνει τα ακόλουθα τμήματα:

               α)

               ανάλυση κατά στοιχείο των δεδομένων τα οποία αφορά η κοινοχρησία, συμπεριλαμβανομένου του κόστους κάθε στοιχείου δεδομένων, περιγραφή των σχετικών με τις πληροφορίες απαιτήσεων του κανονισμού (ΕΚ) αριθ. 1907/2006 στις οποίες αντιστοιχεί κάθε δαπάνη και αιτιολόγηση του τρόπου με τον οποίον τα δεδομένα που αφορά η κοινοχρησία πληρούν την υποχρέωση πληροφόρησης·

               β)

               ανάλυση κατά στοιχείο και αιτιολόγηση τυχόν κόστους που αφορά τη δημιουργία και τη διαχείριση της συμφωνίας κοινοχρησίας δεδομένων και την από κοινού υποβολή πληροφοριών μεταξύ καταχωριζόντων της ίδιας ουσίας, όπως απαιτείται από τον κανονισμό (ΕΚ) αριθ. 1907/2006 (στο εξής «διοικητικά έξοδα») που εφαρμόζεται για τη συγκεκριμένη συμφωνία κοινοχρησίας δεδομένων·

               γ)

               ένα μοντέλο επιμερισμού του κόστους, που περιλαμβάνει μηχανισμό επιστροφής χρημάτων.

         2.   Αν κατά την ημερομηνία έναρξης ισχύος του παρόντος κανονισμού υπάρχει ήδη συμφωνία κοινοχρησίας δεδομένων, τα συμβαλλόμενα μέρη της συμφωνίας αυτής είναι δυνατόν, με ομόφωνη συναίνεση, να παραιτηθούν από την υποχρέωσή τους να αναφέρουν αναλυτικά τα στοιχεία που περιγράφονται στα στοιχεία α) και β) της παραγράφου 1.
   Ο δυνητικός καταχωρίζων μιας ουσίας για την οποία έχει ήδη επιτευχθεί συμφωνία κοινοχρησίας δεδομένων από προηγούμενους καταχωρίζοντες, ο οποίος ζητά την κοινοχρησία μελέτης ή συνόλου μελετών σύμφωνα με τα άρθρα 27 και 30 του κανονισμού (ΕΚ) αριθ. 1907/2006, δεν δεσμεύεται από υπάρχουσα παραίτηση, εκτός εάν παράσχει την υπογεγραμμένη συναίνεσή του στους προηγούμενους καταχωρίζοντες, και έχει το δικαίωμα να ζητήσει ανάλυση κατά στοιχείο όπως περιγράφεται στα στοιχεία α) και β) της παραγράφου 1.
   Όταν υποβάλλεται τέτοια αίτηση, οι προηγούμενοι καταχωρίζοντες:

               α)

               αναλύουν κατά στοιχείο όλα τα σχετικά έξοδα που πραγματοποιήθηκαν μετά την ημερομηνία έναρξης ισχύος του παρόντος κανονισμού, όπως περιγράφεται στα στοιχεία α) και β) της παραγράφου 1·

               β)

               παρέχουν αποδείξεις του κόστους τυχόν μελετών που ολοκληρώθηκαν πριν από την ημερομηνία έναρξης ισχύος του παρόντος κανονισμού, που ζητούνται σύμφωνα με το άρθρο 30 παράγραφος 1 του κανονισμού (ΕΚ) αριθ. 1907/2006·

               γ)

               καταβάλλουν κάθε προσπάθεια για να παράσχουν ανάλυση κατά στοιχείο όλων των άλλων σχετικών εξόδων, συμπεριλαμβανομένων των διοικητικών εξόδων και των εξόδων μελετών που δεν καλύπτονται από το στοιχείο β), που πραγματοποιήθηκαν πριν από την ημερομηνία έναρξης ισχύος του παρόντος κανονισμού, όπως περιγράφονται στα στοιχεία α) και β) της παραγράφου 1.

         Η ανάλυση των εξόδων κατά στοιχείο παρέχεται στον δυνητικό καταχωρίζοντα χωρίς αδικαιολόγητη καθυστέρηση.
   3.   Όταν καταχωρίζοντες την ίδια ουσία έχουν χρησιμοποιήσει από κοινού πληροφορίες και τις έχουν υποβάλει από κοινού σύμφωνα με τον κανονισμό (ΕΚ) αριθ. 1907/2006, τεκμηριώνουν, σε ετήσια βάση, οποιαδήποτε περαιτέρω έξοδα που πραγματοποίησαν σε σχέση με τη λειτουργία της συμφωνίας κοινοχρησίας δεδομένων.
   Η ετήσια τεκμηρίωση περιέχει τα τμήματα που αναφέρονται στην παράγραφο 1 και περιλαμβάνει, για τους σκοπούς του μηχανισμού επιστροφής, μητρώο των τυχόν αποζημιώσεων που εισπράχθηκαν από νέους καταχωρίζοντες.
   Ελλείψει λεπτομερούς τεκμηρίωσης των εξόδων που πραγματοποιήθηκαν ή των αποζημιώσεων που εισπράχθηκαν πριν από την έναρξη ισχύος του παρόντος κανονισμού, τα μέρη της συμφωνίας καταβάλλουν κάθε προσπάθεια για να συγκεντρώσουν αποδεικτικά στοιχεία ή για να κάνουν την καλύτερη εκτίμηση των εν λόγω εξόδων και της αποζημίωσης για κάθε έτος από την έναρξη της εν λόγω συμφωνίας.
   Η εν λόγω ετήσια τεκμηρίωση διατηρείται διαθέσιμη από τους καταχωρίζοντες επί 12 τουλάχιστον έτη από την τελευταία υποβολή μελέτης και διατίθεται δωρεάν κατόπιν αίτησης οποιουδήποτε μέρους της συμφωνίας κοινοχρησίας δεδομένων εντός ευλόγου χρονικού διαστήματος και με πλήρη συνεκτίμηση των απαιτήσεων που αφορούν τις ισχύουσες προθεσμίες καταχώρισης.
   Άρθρο 3
   Μία ουσία, μία καταχώριση
   1.   Με την επιφύλαξη του άρθρου 11 παράγραφος 3 και του άρθρου 19 παράγραφος 2 του κανονισμού (ΕΚ) αριθ. 1907/2006, ο Οργανισμός εξασφαλίζει ότι όλοι οι καταχωρίζοντες την ίδια ουσία αποτελούν μέρος της ίδιας καταχώρισης δυνάμει του εν λόγω κανονισμού.
   2.   Όταν ο Οργανισμός επιτρέπει σε δυνητικό καταχωρίζοντα μιας ουσίας που έχει ήδη καταχωριστεί να αναφέρεται σε πληροφορίες που ζητήθηκαν σύμφωνα με το άρθρο 27 παράγραφος 6 και το άρθρο 30 παράγραφος 3 του κανονισμού (ΕΚ) αριθ. 1907/2006, ο Οργανισμός εξασφαλίζει ότι κάθε μεταγενέστερη υποβολή πληροφοριών από τον συγκεκριμένο δυνητικό καταχωρίζοντα αποτελεί μέρος της υφιστάμενης από κοινού υποβολής για την εν λόγω ουσία.
   3.   Αν ένας δυνητικός καταχωρίζων έχει συμμορφωθεί με τις υποχρεώσεις που υπέχει σύμφωνα με το άρθρο 26 ή 29 του κανονισμού (ΕΚ) αριθ. 1907/2006 και έχει διαπιστωθεί ότι δεν υποχρεούται σε κοινοχρησία των δοκιμών σε σπονδυλωτά ζώα για τους σκοπούς της καταχώρισής του, μπορεί να αποφασίσει να επικαλεστεί το άρθρο 11 παράγραφος 3 ή το άρθρο 19 παράγραφος 2 προκειμένου να υποβάλει χωριστά το σύνολο ή μέρος των σχετικών πληροφοριών που αναφέρονται στο άρθρο 10 στοιχείο α) του εν λόγω κανονισμού.
   Στις περιπτώσεις αυτές, ο δυνητικός καταχωρίζων ενημερώνει κάθε προηγούμενο καταχωρίζοντα της ίδιας ουσίας για την απόφασή του. Ενημερώνει επίσης τον Οργανισμό, ο οποίος διασφαλίζει ότι αυτή η χωριστή υποβολή, η οποία πραγματοποιήθηκε σύμφωνα με το άρθρο 11 παράγραφος 3 ή το άρθρο 19 παράγραφος 2 του κανονισμού (ΕΚ) αριθ. 1907/2006, εξακολουθεί να αποτελεί μέρος της υφιστάμενης καταχώρισης για τη συγκεκριμένη ουσία σύμφωνα με την παράγραφο 1.
   Άρθρο 4
   Δικαιοσύνη και αμεροληψία
   1.   Σύμφωνα με το άρθρο 27 παράγραφος 3 και το άρθρο 30 παράγραφος 1 του κανονισμού (ΕΚ) αριθ. 1907/2006, κάθε καταχωρίζων μια ουσία υποχρεούται να επιμερίζει μόνον το κόστος των πληροφοριών τις οποίες υποχρεούται να υποβάλλει στον Οργανισμό για να ανταποκριθεί στις απαιτήσεις περί καταχώρισης του εν λόγω κανονισμού. Ο όρος αυτός ισχύει και για τα διοικητικά έξοδα.
   2.   Το μοντέλο επιμερισμού του κόστους που αναφέρεται στο άρθρο 2 παράγραφος 1 στοιχείο γ) εφαρμόζεται σε όλους τους καταχωρίζοντες της συγκεκριμένης ουσία, συμπεριλαμβανομένης της πιθανότητας προσχώρησης μελλοντικών καταχωριζόντων στη συμφωνία κοινοχρησίας δεδομένων σε μεταγενέστερο στάδιο.
   Το μοντέλο επιμερισμού του κόστους περιλαμβάνει, για όλους τους καταχωρίζοντες μιας συγκεκριμένης ουσίας, διατάξεις για τον επιμερισμό τυχόν εξόδων που προκύπτουν από ενδεχόμενη απόφαση αξιολόγησης της ουσίας.
   Κατά τη συμφωνία για ένα συγκεκριμένο μοντέλο επιμερισμού του κόστους, εξετάζονται και οι ακόλουθοι παράγοντες: ο αριθμός των δυνητικών καταχωριζόντων που εκτιμάται ότι θα προβούν σε καταχώριση για την εν λόγω ουσία· και η δυνατότητα μελλοντικών πρόσθετων απαιτήσεων πληροφόρησης για την εν λόγω ουσία, εκτός από τις απαιτήσεις που προκύπτουν από ενδεχόμενη απόφαση αξιολόγησης της ουσίας.
   Σε περίπτωση που ένα μοντέλο επιμερισμού του κόστους περιλαμβάνει τη δυνατότητα κάλυψης του κόστους των μελλοντικών πρόσθετων απαιτήσεων πληροφόρησης για την εν λόγω ουσία, εκτός από τις απαιτήσεις που προκύπτουν από ενδεχόμενη απόφαση αξιολόγησης της ουσίας, η δυνατότητα αυτή αιτιολογείται και αναγράφεται ξεχωριστά από τα άλλα έξοδα στη συμφωνία κοινοχρησίας δεδομένων.
   Η συλλογή πληροφοριών με σκοπό τον καθορισμό της ομοιότητας ουσιών δεν θα πρέπει να αποτελεί αντικείμενο επιμερισμού του κόστους μεταξύ των προηγούμενων καταχωριζόντων και των δυνητικών καταχωριζόντων.
   3.   Σύμφωνα με τα άρθρα 27 και 30 του κανονισμού (ΕΚ) αριθ. 1907/2006, αν οι συμμετέχοντες σε συμφωνία κοινοχρησίας δεδομένων δεν μπορούν να συμφωνήσουν ως προς ένα τέτοιο μοντέλο επιμερισμού του κόστους, κάθε συμμετέχων καταβάλλει ίσο μερίδιο του κόστους που απαιτείται για τη συμμετοχή του. Η επιστροφή του μέρους των εξόδων αυτών που έχουν πραγματοποιηθεί γίνεται, εντούτοις, αν έχει εγκριθεί μηχανισμός επιστροφής σύμφωνα με το πρώτο εδάφιο της παραγράφου 4.
   4.   Ο μηχανισμός επιστροφής χρημάτων που αναφέρεται στο άρθρο 2 παράγραφος 1 στοιχείο γ) προβλέπεται σε κάθε μοντέλο επιμερισμού του κόστους και περιλαμβάνει μια μέθοδο αναλογικής ανακατανομής σε κάθε συμμετέχοντα του μεριδίου επί των εξόδων που έχει καταβάλει, όταν ένας δυνητικός καταχωρίζων προσχωρήσει στη συμφωνία αυτή στο μέλλον.
   Ο μηχανισμός επιστροφής χρημάτων λαμβάνει επίσης υπόψη τους ακόλουθους παράγοντες: τη δυνατότητα μελλοντικών πρόσθετων απαιτήσεων καταχώρισης για την εν λόγω ουσία, εκτός από τις απαιτήσεις που προκύπτουν από ενδεχόμενη απόφαση αξιολόγησης της ουσίας· και την οικονομική βιωσιμότητα ορισμένων επιστροφών όταν τα έξοδα επιστροφής είναι υψηλότερα από το ποσό που πρέπει να επιστραφεί.
   5.   Αν κατά την ημερομηνία έναρξης ισχύος του παρόντος κανονισμού υπάρχει ήδη συμφωνία κοινοχρησίας δεδομένων, τα συμβαλλόμενα μέρη της συμφωνίας αυτής είναι δυνατό, με ομόφωνη συναίνεση, να παραιτηθούν από την υποχρέωσή τους να συμπεριλάβουν μηχανισμό επιστροφής χρημάτων στο μοντέλο επιμερισμού του κόστους τους.
   Ο δυνητικός καταχωρίζων που προτίθεται να συμμετάσχει σε υφιστάμενη συμφωνία κοινοχρησίας δεδομένων δεν δεσμεύεται από ισχύουσα παραίτηση, εκτός αν παράσχει την υπογεγραμμένη συγκατάθεσή του στους προηγούμενους καταχωρίζοντες, ενώ έχει δικαίωμα να ζητήσει τη συμπερίληψη μηχανισμού επιστροφής χρημάτων στο μοντέλο επιμερισμού του κόστους σύμφωνα με τον παρόντα κανονισμό.
   6.   Κάθε καταχωρίζων που έχει παύσει τις δραστηριότητές του σύμφωνα με την παράγραφο 2 ή 3 του άρθρου 50 του κανονισμού (ΕΚ) αριθ. 1907/2006 ενδέχεται να εξακολουθεί να έχει υποχρέωση επιμερισμού των εξόδων που προκύπτουν από μια απόφαση για την αξιολόγηση ουσίας σύμφωνα με το άρθρο 50 παράγραφος 4 του εν λόγω κανονισμού.
   Άρθρο 5
   Επίλυση διαφορών
   1.   Κατά τη διευθέτηση διαφοράς σχετικά με κοινοχρησία δεδομένων σύμφωνα με το άρθρο 27 παράγραφος 5 και το άρθρο 30 παράγραφος 3 του κανονισμού (ΕΚ) αριθ. 1907/2006, ο Οργανισμός λαμβάνει υπόψη τη συμμόρφωση των μερών προς τις υποχρεώσεις που ορίζονται στα άρθρα 2, 3 και 4 του παρόντος κανονισμού.
   2.   Ο παρών κανονισμός εφαρμόζεται με την επιφύλαξη της πλήρους και ολοκληρωμένης εφαρμογής της νομοθεσίας της Ευρωπαϊκής Ένωσης σχετικά με τον ανταγωνισμό.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 396 της 30.12.2006, σ. 1.


title: Εκτελεστικός κανονισμός (ΕΕ) 2015/1413 της Επιτροπής, της 10ης Αυγούστου 2015, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ogulinski kiseli kupus/Ogulinsko kiselo zelje (ΠΟΠ)]

text:
               21.8.2015

               EL

               Επίσημη Εφημερίδα της Ευρωπαϊκής Ένωσης

               L 220/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1413 ΤΗΣ ΕΠΙΤΡΟΠΉΣ
   της 10ης Αυγούστου 2015
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ogulinski kiseli kupus/Ogulinsko kiselo zelje (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Κροατία για την καταχώριση της ονομασίας «Ogulinski kiseli kupus»/«Ogulinsko kiselo zelje» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Ogulinski kiseli kupus»/«Ogulinsko kiselo zelje» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Ogulinski kiseli kupus»/«Ogulinsko kiselo zelje» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.6. Φρούτα, λαχανικά και δημητριακά, νωπά ή μεταποιημένα, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 115 της 10.4.2015, σ. 20.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2016/820 της Επιτροπής, της 24ης Μαΐου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.5.2016

               EL

               Επίσημη Εφημερίδα της Ευρωπαϊκής Ένωσης

               L 136/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/820 ΤΗΣ ΕΠΙΤΡΟΠΉΣ
   της 24ης Μαΐου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  106,1

                  TR

                  68,6

                  ZZ

                  87,4

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  55,4

                  IL

                  62,4

                  MA

                  53,2

                  TR

                  38,0

                  ZA

                  78,9

                  ZZ

                  57,6

                  0805 50 10

                  AR

                  72,8

                  TR

                  143,1

                  ZA

                  178,0

                  ZZ

                  131,3

                  0808 10 80

                  AR

                  89,5

                  BR

                  91,3

                  CL

                  129,8

                  CN

                  65,7

                  NZ

                  151,4

                  US

                  209,8

                  ZA

                  106,2

                  ZZ

                  120,5

                  0809 29 00

                  TR

                  551,2

                  US

                  931,3

                  ZZ

                  741,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».